# REGLUGERÐ

## um breytingu á reglugerð nr. 816/2011, um hafnarríkiseftirlit, með síðari breytingum.

Eftirfarandi töluliður bætist við IV. viðauka reglugerðarinnar:

49. Vottorð um birgðaskrá yfir hættuleg efni eða yfirlýsing um reglufylgni, eftir því sem við á, samkvæmt reglugerð Evrópuþingsins og ráðsins (ESB) nr. 1257/2013 frá 20. nóvember 2013 um endurvinnslu skipa og um breytingu á reglugerð (EB) nr. 1013/2006 og tilskipun 2009/16/EB.

Reglugerð þessi er sett til innleiðingar á 28. gr. reglugerðar Evrópuþingsins og ráðsins (ESB) nr. 1257/2013 frá 20. nóvember 2013 um endurvinnslu skipa og um breytingu á reglugerð (EB) nr. 1013/2006 og tilskipun 2009/16/EB. Reglugerðin var felld inn í EES-samninginn með ákvörðun sameiginlegu EES-nefndarinnar nr. 257/2018, frá 5. desember 2018, og er birt í EES-viðbæti við Stjórnartíðindi Evrópusambandsins nr. 85, frá 20. desember 2018, bls. 113-132.

Reglugerð þessi er sett samkvæmt 14. gr. sbr. 4. mgr. 1. gr. laga nr. 47/2003, með síðari breytingum, og öðlast þegar gildi.

###

#### Samgöngu- og sveitarstjórnrráðuneytinu, ....